CELEX: 52016PC0299
Language: et
Date: 2016-05-26
Title: Ettepanek: NÕUKOGU MÄÄRUS, millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine

EUROOPA KOMISJON
            Brüssel,26.5.2016
            COM(2016) 299 final
            2016/0153(NLE)
            Ettepanek:
            NÕUKOGU MÄÄRUS,
            millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
            
               
         
         
            
               SELETUSKIRI
            
            
               1.
                     ETTEPANEKU TAUST
            
            
               •
                     Ettepaneku põhjused ja eesmärgid
            
            
               
                  Ühepoolseid Euroopa Liidu tariifikvoote on vaja teatavate toodete puhul, mida ei toodeta liidus piisavalt, et rahuldada liidu töötleva tööstuse vajadusi. Seetõttu tuleks asjaomastele kogustele avada liidu tariifikvoodid tollimaksu nullmääraga või vähendatud tollimaksumääraga, häirimata seejuures kõnealuste toodete turgusid. 
               
               
                  Nõukogu võttis 17. detsembril 2013. aastal vastu määruse (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine, et liidu nõudlust kõnealuste toodete järele saaks täita kõige soodsamatel tingimustel.
               
               
                  ELi tööstuse vajaduste rahuldamiseks ajakohastatakse kõnealust määrust igal poolaastal. Komisjon on koostöös tollitariifistiku majandusküsimuste töörühmaga läbi vaadanud kõik liikmesriikide esitatud ühepoolsete tariifikvootide taotlused.
               
               
                  Läbivaatamise tulemusel leiab komisjon, et teatavate uute, nõukogu määruse (EL) nr 1388/2013 lisas praegu loetlemata toodete puhul on ühepoolsete tariifikvootide avamine põhjendatud. Mõne teise toote puhul on vaja muuta toote kirjelduse sõnastust, määrata uus TARICi kood, lisada lõppkuupäev või suurendada algset kvoodimahtu. On tehtud ettepanek jätta välja tooted, mille suhtes tariifikvootide kohaldamine ei ole enam liidu majandushuvidega kooskõlas.
               
            
            
               •
                     Kooskõla poliitikavaldkonnas kehtivate sätetega
            
            
               
                  Käesolevat ettepanekut ei rakendata ELiga sooduskaubanduslepingu sõlminud riikide (nt üldine soodustuste süsteem, AKV süsteem, vabakaubanduslepingud, kandidaatriigid või potentsiaalsed kandidaatriigid) arvelt.
               
            
            
               •
                     Kooskõla liidu muude poliitikavaldkondadega
            
            
               
                  Ettepanek on kooskõlas põllumajandus-, kaubandus-, ettevõtlus-, arengu- ja välispoliitikaga.
               
            
            
               2.
                     ÕIGUSLIK ALUS, SUBSIDIAARSUS JA PROPORTSIONAALSUS
            
            
               •
                     Õiguslik alus
            
            
               
                  Käesoleva ettepaneku alus on Euroopa Liidu toimimise lepingu artikkel 31.
               
            
            
               •
                     Subsidiaarsus (ei kuulu liidu ainupädevusse) 
            
            
               Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata.
            
            
               •
                     Proportsionaalsus
            
            
               
                  Ettepanek vastab proportsionaalsuse põhimõttele, sest käesolev meetmepakett on kooskõlas põhimõtetega, millega lihtsustatakse toiminguid väliskaubandusega tegelevate ettevõtjate jaoks, ning kooskõlas komisjoni teatisega ühepoolsete tariifide peatamise ja kvootide kohaldamise kohta (ELT C 363, 13.12.2011, lk 6). Käesolevas määruses piirdutakse sellega, mis on vajalik eesmärkide saavutamiseks kooskõlas Euroopa Liidu lepingu artikli 5 lõikega 4.
               
            
            
               •
                     Vahendi valik
            
         
         
            
               Vastavalt ELi toimimise lepingu artiklile 31 kinnitab nõukogu ühepoolsete tollimaksumäärade kohaldamise peatamise ja tariifikvoodid komisjoni ettepaneku põhjal kvalifitseeritud häälteenamusega. Seepärast on määrus asjakohane vahend.
            
            
               3.
                     JÄRELHINDAMISTE TULEMUSED, KONSULTEERIMINE SIDUSRÜHMADEGA JA MÕJUHINNANGUD
            
            
               •
                     Järelhindamised / kehtivate õigusaktide toimivuse kontroll
            
            
               
                  Kuna ühepoolsed tariifikvoodid on samasugused meetmed nagu ühepoolsed tariifide peatamised (välja arvatud asjaolu, et kvootidega hõlmatud impordimaht on väike), siis lülitati ühepoolsete tariifikvootide süsteem 2013. aastal tehtud uuringusse ühepoolsete tariifide peatamise hindamiseks. Hindamisel jõuti järeldusele, et süsteemi põhiprintsiip on endiselt kehtiv. Kulude kokkuhoid kõnealuse süsteemi alusel kaupu importivate ELi ettevõtete jaoks võib olla märkimisväärne. Selline kokkuhoid võib olenevalt tootest, ettevõttest ja asjaomasest sektorist omakorda tekitada laiemat kasu (näiteks suurem konkurentsivõime, tõhusamad tootmismeetodid, töökohtade loomine või säilitamine ELis jne).
               
            
            
               •
                     Konsulteerimine sidusrühmadega
            
            
               Käesolevat ettepanekut hinnati koostöös tollitariifistiku majandusküsimuste töörühmaga, mis koosneb kõigi liikmesriikide ja Türgi delegatsioonidest. Töörühm kohtus kolm korda enne käesolevas ettepanekus sätestatud muudatustes kokku leppimist.
            
            
               Kõnealune rühm hindas hoolikalt iga (uut või muudetud) taotlust. Iga taotluse puhul analüüsiti eelkõige seda, kas välditakse kahju tekitamist ELi tootjatele ning kas suurendatakse ja tagatakse ELi toodangu konkurentsivõimet. Hindamine toimus tollitariifistiku majandusküsimuste töörühma arutelu käigus ning konsulteerides asjaomaseid tööstusharusid, kutseliite, kaubanduskodasid ja muid huvirühmi esindavate liikmesriikidega.
            
            
               Kõik loetletud kvoodid vastavad tollitariifistiku majandusküsimuste töörühma arutelude käigus saavutatud kokkulepetele või kompromissidele. Märkimisväärseid pöördumatute tagajärgedega riske ei ole nimetatud.
            
            
               •
                     Eksperdiarvamuste kogumine ja kasutamine
            
            
               
                  Ei ole asjakohane
               
            
            
               •
                     Mõju hindamine
            
            
               Kavandatav muudatus on tehniline ning käsitleb ainult lisas käsitletud kvoodikatet. Muus osas on määrus kehtiva nõukogu määrusega ühesugune. Seega ei tehtud käesoleva ettepaneku puhul mõju hindamist.
            
            
               •
                     Õigusloome kvaliteet ja lihtsustamine
            
            
               
                  Ei ole asjakohane
               
            
            
               •
                     Põhiõigused
            
            
               
                  Ettepanek ei mõjuta põhiõiguste rakendamist.
               
            
            
               4.
                     MÕJU EELARVELE
            
            
               Käesoleval ettepanekul ei ole finantsmõju kulude poolel, kuid sellel on finantsmõju tulude poolel; saamata jäävad tollimaksud kogusummas ligikaudu 2,8 miljonit eurot aastas. Mõju eelarve tavapärastele omavahenditele on –2 773 841 eurot aastas (75 % × 3 698 455 eurot aastas).
            
            
               Tavapärastest omavahenditest saamata jäänud tulu kompenseeritakse liikmesriikide kogurahvatulul põhinevate osamaksetega.
            
            
               5.
                     MUUD KÜSIMUSED
            
         
         
            
               •
                     Rakenduskavad ning seire-, hindamis- ja aruandluskord
            
            
               
                  Kavandatud meetmed moodustavad osa TARICi (Tarif Intégré de l’Union européenne / Euroopa Liidu integreeritud tariifistik) raamistikust ja neid kohaldavad liikmesriikide tolliametid.
               
               
                  Mõne käesoleva nõukogu määrusega hõlmatud toote lõppkasutust kontrollitakse kooskõlas Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) artikliga 254.
               
            
            
               •
                     Selgitavad dokumendid (direktiivide puhul)
            
            
               
                  Ei ole asjakohane
               
            
            
               •
                     Ettepaneku sätete üksikasjalik selgitus
            
            
               Ei ole asjakohane
            
            
               2016/0153 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 31,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Selleks et tagada teatavate liidus alatoodetud kaupade piisav ja järjepidev tarnimine ning et vältida teatavate põllumajandus- ja tööstustoodete turu võimalikke häireid, avati nõukogu määrusega (EL) nr 1388/2013
                  1
                nende toodete ühepoolsed tariifikvoodid. Kõnealuste tariifikvootidega hõlmatud tooteid võib importida liitu vähendatud tollimaksumääraga või nullmääraga. Eespool nimetatud põhjustel on vaja alates 1. juulist 2016 avada tollimaksu nullmääraga tariifikvoot üheksa uue toote asjakohasele kogusele.
            
            
               (2)Teatavatel juhtudel tuleks olemasolevaid ühepoolseid liidu tariifikvoote kohandada. Selgitamise eesmärgil on vaja muuta ühe toote kirjeldust. Ettevõtjate ja liidu huvides tuleb suurendada kolme teise toote kvoodi mahtu.
            
            
               (3)Ühe toote puhul tuleks liidu ühepoolne tariifikvoot sulgeda alates 1. juulist 2016, kuna liidu huvides ei ole kvoodi andmise jätkamine alates sellest kuupäevast.
            
            
               (4)Seepärast tuleks määrust (EL) nr 1388/2013 vastavalt muuta.
            
            
               (5)Kuna käesolevas määruses sätestatud muudatusi asjaomaste toodetega seotud peatamise osas tuleks hakata kohaldama alates 1. juulist 2016, peaks käesolev määrus jõustuma viivitamata,
            
         
         
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EL) nr 1388/2013 lisa muudetakse järgmiselt:
            
            
               a)käesoleva määruse I lisas esitatud tariifikvoodiread, mis kannavad järjekorranumbreid 09.2691, 09.2692, 09.2693, 09.2696, 09.2697, 09.2698, 09.2699, 09.2694 ja 09.2695, lisatakse määruse (EL) nr 1388/2013 lisa tabeli teises veerus esitatud CN-koodide järjestuse alusel;
            
            
               b)
                     tariifikvoodiread, mis kannavad järjekorranumbreid 09.2637, 09.2703, 09.2683 ja 09.2659, asendatakse käesoleva määruse II lisas sätestatud ridadega;
            
            
               c)
                     tariifikvoodirida järjekorranumbriga 09.2689 jäetakse välja.
            
            
               Artikkel 2
            
            
               Käesolev määrus jõustub Euroopa Liidu Teatajas avaldamise päeval.
            
            
               Seda kohaldatakse alates 1. juulist 2016. 
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
                     
               
            
            
               FINANTSSELGITUS 
            
            
               1.
                     ETTEPANEKU NIMETUS
            
            
               Nõukogu määrus, millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
            
            
               2.
                     EELARVEREAD
            
            
               Peatükk ja artikkel: peatükk 12, artikkel 120.
            
            
               Aastaks 2016 eelarvestatud summa: 18 465 300 000 eurot (2016. aasta eelarve).
            
            
               3.
                     FINANTSMÕJU
            
         
         
            
               ◻
                     ◻Ettepanekul puudub finantsmõju.
            
            
               X
                     Ettepanekul puudub finantsmõju kuludele, küll aga on sellel mõju tuludele. Mõju on järgmine:
            
            
               (miljonites eurodes ühe kümnendkoha täpsusega)
            
            
                     
                        Eelarverida
                     
                  
                  
                     
                        Tulud
                           2
                        
                     
                  
                  
                     
                        Kuuekuuline periood, alates pp/kk/aaaa
                     
                  
                  
                     
                        [Aasta: 2/2016]
                     
                  
               
                     
                        Artikkel 120
                     
                  
                  
                     
                        Mõju omavahenditele
                     
                  
                  
                     
                        1.7.2016
                     
                  
                  
                     
                        –1,4
                     
                  
               
               (miljonites eurodes ühe kümnendkoha täpsusega)
            
            
                     
                        Olukord pärast meetme rakendamist
                     
                  
               
                     
                  
                  
                     
                        [2017 ja järgnevad aastad]
                     
                  
               
                     
                        Artikkel 120
                     
                  
                  
                     
                        –2,8 aastas
                     
                  
               
            
               Eespool toodu alusel võib käesolevast määrusest tulenevat tulude vähenemist hinnata järgmiselt: 2,8 miljonit eurot aastas alates 1. jaanuarist 2017 (3,7 miljonit eurot brutosumma × 0,75) ning 1,4 miljonit eurot ajavahemikul 1. juulist 2016 kuni 31. detsembrini 2016.
            
            
               Tavapärastest omavahenditest saamata jäänud tulu kompenseeritakse liikmesriikide kogurahvatulul põhinevate osamaksetega.
            
            
               4.
                     Pettusevastased meetmed
            
            
               Mõne käesoleva nõukogu määrusega hõlmatud toote lõppkasutust kontrollitakse kooskõlas Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) artikliga 254.
            
         
         
            
                  
                     (1)
                  Nõukogu 17. detsembri 2013. aasta määrus (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine ning millega tunnistatakse kehtetuks nõukogu määrus (EL) nr 7/2010 (ELT L 354, 28.12.2013, lk 319). 
               
               
                  
                     (2)
                  Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab olema märgitud netosumma, st brutosumma pärast 25 % sissenõudmiskulude mahaarvamist. 
               
            
      
    ---documentbreak--- 
      
         
               EUROOPA KOMISJON
            Brüssel,26.5.2016
            COM(2016) 299 final
            LISAD
            järgmise dokumendi juurde:
            Ettepanek: NÕUKOGU MÄÄRUS,
            millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
            
               
         
         
            
               I LISA
            
            
            
                     
                        Jrk-nr
                     
                  
                  
                     
                        CN-kood
                     
                  
                  
                     
                        TARIC
                     
                  
                  
                     
                        Kauba kirjeldus
                     
                  
                  
                     
                        Kvoodi kehtivusaeg
                     
                  
                  
                     
                        Kvoodi maht
                     
                  
                  
                     
                        Kvoodi tollimaksumäär (%)
                     
                  
               
                     
                        09.2691
                     
                  
                  
                     
                        ex 2914 70 00
                     
                  
                  
                     
                        45
                     
                  
                  
                     
                        1-(1-klorotsüklopropüül)etanoon (CAS RN 63141-09-3)
                     
                  
                  
                     
                        01.07–31.12
                     
                  
                  
                     
                        400 tonni
                     
                  
                  
                     
                        0 %
                     
                  
               
                     
                        09.2692
                     
                  
                  
                     
                        ex 2914 70 00
                     
                  
                  
                     
                        55
                     
                  
                  
                     
                        2-kloro-1-(1-klorotsüklopropüül)etanoon (CAS RN 120983-72-4)
                     
                  
                  
                     
                        01.07–31.12
                     
                  
                  
                     
                        1 200 tonni
                     
                  
                  
                     
                        0 %
                     
                  
               
                     
                        09.2693
                     
                  
                  
                     
                        ex 2930 90 99
                     
                  
                  
                     
                        28
                     
                  
                  
                     
                        Flubeendiamiid (ISO) (CAS RN 272451-65-7)
                     
                  
                  
                     
                        01.07–31.12
                     
                  
                  
                     
                        100 tonni
                     
                  
                  
                     
                        0 %
                     
                  
               
                     
                        09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Dekaan-5-oliid (CAS RN 705-86-2)
                     
                  
                  
                     
                        01.07–31.12
                     
                  
                  
                     
                        2 430 kg
                     
                  
                  
                     
                        0 %
                     
                  
               
                     
                        09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Dodekaan-5-oliid (CAS RN 713-95-1)
                     
                  
                  
                     
                        01.07–31.12
                     
                  
                  
                     
                        2 080 kg
                     
                  
                  
                     
                        0 %
                     
                  
               
                     
                        09.2698
                     
                  
                  
                     
                        ex 3204 17 00
                     
                  
                  
                     
                        30
                     
                  
                  
                     
                        Värvaine C.I. Pigment Red 4 (CAS RN 2814-77-9) ja selle alusel valmistised, mis sisaldavad värvainet C.I. Pigment Red 4 vähemalt 60 % massist
                     
                  
                  
                     
                        01.07–31.12
                     
                  
                  
                     
                        75 tonni
                     
                  
                  
                     
                        0 %
                     
                  
               
                     
                        09.2699
                     
                     
                  
                  
                     
                        ex 8526 91 20
                     
                     
                        ex 8527 29 00
                     
                  
                  
                     
                        80
                     
                     
                        10
                     
                  
                  
                     
                        Integreeritud audiomoodul (IAM), millel on digitaalne videoväljund ühendamiseks vedelkristallkuvari puutetundliku ekraaniga, liidestatud meediasuunitlusega sõidukivõrgu (Media Oriented Systems Transport, MOST) kaudu, kasutab sides MOSTi kõrgprotokolli ja on või ei ole varustatud järgmisega:
                     
                     
                        ning millel on
                     
                     
                        kasutatakse gruppi 87 kuuluvate sõidukite valmistamisel
                     
                     
                         (1)
                     
                  
                  
                     
                        01.07–31.12.
                     
                     
                        2016
                     
                     
                  
                  
                     
                        500 000 tükki
                     
                     
                  
                  
                     
                        0 %
                     
                     
                  
               
                     
                        09.2694
                     
                  
                  
                     
                        ex 8714 10 90
                     
                  
                  
                     
                        30
                     
                  
                  
                     
                        Alumiiniumisulamist kahvli kinnitusklambrid, katted, sillad ja kinnitusdetailid, mida kasutatakse mootorrataste valmistamiseks
                     
                  
                  
                     
                        01.07–31.12
                     
                  
                  
                     
                        500 000 tükki
                     
                  
                  
                     
                        0 %
                     
                  
               
                     
                        09.2695
                     
                  
                  
                     
                        ex 8714 10 90
                     
                  
                  
                     
                        40
                     
                  
                  
                     
                        Standardi ISO P2054 kohasest pulberterasest juhtraua amortisaatorid, mida kasutatakse mootorrataste valmistamiseks
                     
                  
                  
                     
                        01.07–31.12
                     
                  
                  
                     
                        1 000 000 tükki
                     
                  
                  
                     
                        0 %
                     
                  
               
            
               II LISA
            
            
            
                     
                        Jrk-nr
                     
                  
                  
                     
                        CN-kood
                     
                  
                  
                     
                        TARIC
                     
                  
                  
                     
                        Kauba kirjeldus
                     
                  
                  
                     
                        Kvoodi kehtivusaeg
                     
                  
                  
                     
                        Kvoodi maht
                     
                  
                  
                     
                        Kvoodi tollimaksumäär (%)
                     
                  
               
                     
                        09.2637
                     
                     
                  
                  
                     
                        ex 0710 40 00
                     
                     
                        ex 2005 80 00
                     
                  
                  
                     
                        20
                     
                     
                        30
                     
                  
                  
                     
                        Suhkrumaisi (Zea Mays Saccharata) tõlvikud, ka tükkideks lõigatud, läbimõõduga 10–20 mm, kasutatakse toiduainetööstuse toodete valmistamiseks muuks töötluseks kui lihtne ümberpakendamine
                     
                     
                         (1)(2)
                     
                     
                  
                  
                     
                        01.01–31.12
                     
                     
                  
                  
                     
                        550 tonni
                     
                     
                  
                  
                     
                        0 % (3)
                     
                     
                  
               
                     
                        09.2703
                     
                  
                  
                     
                        ex 2825 30 00
                     
                  
                  
                     
                        10
                     
                  
                  
                     
                        Vanaadiumoksiidid ja -hüdroksiidid, mis on mõeldud ainult sulamite valmistamiseks
                     
                     
                         (1)
                     
                  
                  
                     
                        01.01–31.12
                     
                  
                  
                     
                        20 000 tonni
                     
                  
                  
                     
                        0 %
                     
                  
               
                     
                        09.2683
                     
                  
                  
                     
                        ex 2914 19 90
                     
                  
                  
                     
                        50
                     
                  
                  
                     
                        Kaltsiumatsetüülatsetonaat (CAS RN 19372-44-2), kasutatakse tableti vormis stabilisaatorsüsteemide valmistamiseks
                     
                     
                         (1)
                     
                  
                  
                     
                        01.01–31.12
                     
                  
                  
                     
                        150 tonni
                     
                  
                  
                     
                        0 %
                     
                  
               
                     
                        09.2659
                     
                  
                  
                     
                        ex 3802 90 00
                     
                  
                  
                     
                        19
                     
                  
                  
                     
                        Kaltsineeritud soodaga läbikuumutatud diatomiit
                     
                  
                  
                     
                        01.01–31.12
                     
                  
                  
                     
                        35 000 tonni
                     
                  
                  
                     
                        0 %
                     
                  
               
            
                     
                        (1)
                     
                  
                  
                     
                        Tollimaksude kohaldamine peatatakse kooskõlas eesmärgipärase kasutamise tollijärelevalvega vastavalt Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) artiklile 254 (EÜT L 269, 10.10.2013, lk 1).
                     
                  
               
                     
                        (2)
                     
                  
                  
                     
                        Tollitariifistiku tollimaksude kohaldamist ei peatata aga juhul, kui töötlejateks on jaemüügi- või toitlustusettevõtted.
                     
                  
               
                     
                        (3)
                     
                  
                  
                     
                        Peatatakse ainult väärtuselise tollimaksu kohaldamine. Koguselist tollimaksu kohaldatakse jätkuvalt.